Klank: Jak de Priester vereer in FAK se LiedjietuinJak de Priester. Foto: Burger Meyer Dié tuin is verlede jaar deur die FAK in samewerking met Ludwig’s Rose met 165 naamrose uitgelê. Die tuin bevat nou altesaam 220 naamrose wat erkenning gee aan Afrikaanse musieklegendes vir die bydrae wat hulle lewer ten opsigte van die uitbou en ontwikkeling van Afrikaans. Behalwe vir die rose, is daar ook granietplate wat die Afrikaanse liedjies se lirieke ten toon stel. Hannie Boshoff, skakelbeampte van die FAK sê Sally Willams Nougat was nie net deel van Jak se debuut-album nie, maar dit was ook die album wat De Priester bekend gemaak het. “Hy is regtig iemand wat trots Afrikaans is en regtig in elke Afrikaans hart ŉ tuiste soek én gevind het,” aldus Boshoff. De Priester sê dat hy nooit eers gedink het dat hy ŉ liedjieskrywer gaan wees nie. “Om te dink een van jou liedjies is deel van al hierdie ikoniese werk; dit maak mens nogal trots.” Luister gerus hieronder wat De Priester nog gesê het oor dié geleentheid. Die FAK vier boonop vandag sy 85ste bestaansjaar.